Diari Oficial de la Generalitat Valenciana


Sumari del DOGV 3972, del 03-04-2001 (2001/2973)

ORDRE de 26 de març de 2001, de la Conselleria d'Agricultura, Pesca i Alimentació, per la qual es publiquen les línies pressupostàries i els imports globals màxims que financen, per al 2001, determinades subvencions gestionades per la Direcció General de Pesca i Comercialització Agrària.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3972

Data del DOGV
:   03-04-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/2973


Data del document
:   26-03-2001

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * vaixell pesquer
    * suport econòmic
    * IFOP
    * pescador
    * alumne
    * indústria pesquera
    * aqüicultura
    * formació en el lloc de treball

ORDRE de 26 de març de 2001, de la Conselleria d'Agricultura, Pesca i Alimentació, per la qual es publiquen les línies pressupostàries i els imports globals màxims que financen, per al 2001, determinades subvencions gestionades per la Direcció General de Pesca i Comercialització Agrària. [2001/M2973]
  
L'article 47.11 del Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell, exigeix que en les bases reguladores de la concessió de subvencions s'indiquen la línia o línies de subvencions que les financen i l'import global màxim que s'hi destina. Aquests aspectes depenen de la llei anual de pressupostos, a hores d'ara la Llei 12/2000, de 28 de desembre, de Pressupostos de la Generalitat Valenciana per a l'exercici 2001 (DOGV núm. 3.907, de data 29.12.2000).
  
Per això, vista la proposta del director general de Pesca i Comercialització Agrària, en l'exercici de les funcions que tinc atribuïdes
  
ORDENE
  
Article 1
  
Les subvencions regulades en les disposicions de la Conselleria d'Agricultura, Pesca i Alimentació mencionades en aquest article i gestionades per la Direcció General de Pesca i Comercialització Agrària, es concediran, en l'exercici 2001, a càrrec de les línies de subvenció i pels imports globals màxims que s'assenyalen, d'acord amb la Llei 12/2000, de 28 de desembre, de Pressupostos de la Generalitat Valenciana per a l'exercici 2001 (DOGV núm. 3.907, de data 29.12.2000).
  
La data límit per a la presentació de sol·licituds d'ajuda figura en la base reguladora corresponent.
  
Programa 714.10, d'Ordenació i Millora de la Producció Pesquera
  
Línia T0205000
  
Ordre d'1 de març de 1995, per la qual s'estableix un sistema d'ajudes per a accions formatives en el sector maritimopesquer (DOGV núm. 2.471, de 16.03.1995).
  
Import global màxim: 45.725.882 PTA, que equivalen a 133.556,31 euros.
  
Aquesta línia d'ajudes està cofinançada per fons finalistes procedents de la Comunitat Europea a través del Fons Social Europeu, i la seua distribució és la que segueix:
  
- Fons Social Europeu: 01.514.088 PTA, que equivalen a 93.142,17 euros.
  
- Generalitat Valenciana: 6.724.347 PTA, que equivalen a 40.414,14 euros.
  
Línia T4717000
  
Ordre de 15 de setembre de 2000, per la qual s'estableixen normes d'ajudes amb finalitat estructural en el sector de la pesca i l'aqüicultura (DOGV núm. 3.846, de 28.09.2000).
  
Import global màxim: 06.032.984 PTA, que equivalen a 236.317,95 euros.
  
Aquesta línia d'ajudes està cofinançada amb fons finalistes procedents de la Comunitat Europea a través de l'Instrument de Finançament d'Orientació de la Pesca i del Ministeri d'Agricultura, Pesca i Alimentació, i la seua distribució és la que segueix:
  
- Instrument de Finançament d'Orientació de la Pesca: 21.963.792 PTA, que equivalen a 177.298,57 euros.
  
- Ministeri d'Agricultura, Pesca i Alimentació: 4.910.000 PTA, que equivalen a 29.509,69 euros.
  
- Generalitat Valenciana: 4.910.000 PTA, que equivalen a 29.509,69 euros.
  
Línia T3115000
  
Ordre de 15 de setembre de 2000, per la qual s'estableixen normes d'ajudes amb finalitat estructural en el sector de la pesca i l'aqüicultura (DOGV núm. 3.846, de 28.09.2000).
  
Import global màxim: 875.693.321 PTA, que equivalen a 2.713.505,33 euros.
  
Aquesta línia d'ajudes està cofinançada amb fons finalistes procedents de la Comunitat Europea a través de l'Instrument de Finançament d'Orientació de la Pesca i del Ministeri d'Agricultura, Pesca i Alimentació, i la seua distribució és la que segueix:
  
- Instrument de Finançament d'Orientació de la Pesca: 212.827.576 PTA, que equivalen a 2.101.881,23 euros.
  
- Ministeri d'Agricultura, Pesca i Alimentació: 61.794.092 PTA, que equivalen a 305.812,05 euros.
  
- Generalitat Valenciana: 13.354.458 PTA, que equivalen a 305.812,05 euros.
  
Article 2
  
El termini de presentació dels documents que acrediten la realització de la conducta, activitat o inversió subvencionada finalitzarà en l'exercici pressupostari per al qual, en cada cas, s'haja concedit l'ajuda pública de conformitat amb les seues bases reguladores. En el supòsit de subvencions plurianuals, es justificarà en cada any o exercici pressupostari per l'import de l'anualitat corresponent.
  
Disposició final
  
Aquesta ordre vigeix des de l'endemà de la publicació en el Diari Oficial de la Generalitat Valenciana.
  
València, 26 de març de 2001
  
La consellera d'Agricultura, Pesca i Alimentació,